Den niende porten

Den niende porten (originaltittel: The Ninth Gate) er en fransk-spansk-amerikansk thriller-grøsser fra 1999 regissert av Roman Polanski. Filmen handler om en "bokjeger" som får i oppdrag å finne en gammel bok fra 1600-tallet som ifølge legenden skal være skrevet av Satan selv. Hovedrollen spilles av Johnny Depp, mens sentrale biroller spilles av Frank Langella og Emmanuelle Seigner.

Manus er løst basert på Arturo Pérez-Revertes roman El Club Dumas (1993).

miniatyr|Deler av handlingen ble innspilt i Slottet i Ferrières

 Handling 
Bokjegeren Dean Corso får i oppdrag å oppspore de to siste kopiene av den legendariske boka «De ni portene til skyggenes rike». Boka beskriver hvordan man kan påkalle selveste djevelen. Den ble skrevet på 1600-tallet, ifølge legenden sammen med Satan selv. På grunn av dette ble alle kjente eksemplarer brent på bålet. Balkan er allerede i besittelse av den tredje, men ønsker også å få undersøkt de to andre for å fastslå dens ekthet. Corso sendes til Europa og vikles raskt inn i de intriger som omkranser boka. Flere personer myrdes og selv forfølges han av en mystisk kvinne. Corso skjønner etterhvert at Balkan har skumle hensikter med bøkene. Det viser seg at hver av de tre bøkene inneholder tre unike opplysninger som Balkan planlegger å bruke i et okkult rituale.

 Om filmen 
 Publikum og økonomi 
Den niende porten innbrakte drøyt 58 millioner dollar på verdensbasis, hvorav 18,7 millioner i USA. Den havnet på 67. plass over de mest innbringende filmene på verdensbasis i 2000 og på 98. plass i USA.

Produksjonskostnadene var på 38 millioner dollar.

 Anmelderne 
Den fikk blandet mottakelse av filmanmelderne. De amerikanske filmanmelderne Roger Ebert og Leonard Maltin gav den 2 av 4 stjerner hver.

VG og Aftenposten gav den terningkast tre, mens Dagbladet gav den terningkast to.

 Priser og nominasjoner 
Polanski ble tildelt en prisen Outstanding European Achievement in World Cinema ved European Film Award.IMDb awards

 Innspilling 
Den ble innspilt i forskjellige steder i Frankrike, Spania og Portugal. Opptakene ble gjort sommeren og høsten 1998.

 Rollebesetning 
 Johnny Depp – Dean Corso
 Frank Langella – Boris Balkan
 Emmanuelle Seigner – Den mystiske kvinnen
 Lena Olin – Liana Telfer
 Barbara Jefford – Baronesse Frida Kessler
 James Russo – Bernie
 Jack Taylor – Victor Fargas
 José López Rodero – Pablo Ceniza og Pedro Ceniza
 Tony Amoni – Lianas bodyguard
 Maria Ducceshi – Sekretæren

 Referanser 

 Eksterne lenker 


Kategori:Filmer fra 1999
Kategori:Thrillerfilmer fra USA
Kategori:Skrekkfilmer fra USA
Kategori:Franske thrillerfilmer
Kategori:Franske skrekkfilmer
Kategori:Spanske thrillerfilmer
Kategori:Spanske skrekkfilmer
Kategori:Filmer om overnaturlige fenomener
Kategori:Filmer lagt til Paris
Kategori:Filmer lagt til Spania
Kategori:Filmer lagt til New York
Kategori:Filmer lagt til Portugal
Kategori:Engelskspråklige filmer